सुषुम्ना मानव शरीर के अन्तर्गत एक ऐसी विचित्र नाड़ी होती है जो मात्र आत्मा (सः) रूप शब्द-शक्ति या ब्रह्म-शक्ति अथवा शिव-शक्ति से ‘अहम्’ रूप जीव बनना तत्पश्चात् योग-साधना के माध्यम से जीव रूप ‘अहम्’ से आत्मा (सः) रूप शब्द-शक्ति अथवा ब्रह्म-शक्ति अथवा चेतन-शक्ति से मिलकर जीव रूप ‘अहम्’ को शिव-शक्ति रूप हंसो बनने के लिए ही होती है इसके अतिरिक्त इसका और कोई कार्य नहीं होता है। संसार में आदिकाल से लेकर वर्तमान समय तक के जितने भी योगी-महात्मा, ऋषि-महर्षि थे अथवा सन्त-महात्मा हैं जो आत्मा (सः) रूप चेतन-शक्ति से सम्बंधित योग-साधना से सम्बंधित थे या हैं, वे सब के सब ही इसी सुषुम्ना नाड़ी से ही युक्त रहते हैं। केवल ज्ञानदाता तथा ज्ञानी शिष्य अथवा अवतारी तथा अनुयायी को ही इसकी आवश्यकता नहीं पड़ती है क्योंकि यह परमतत्त्वं (आत्मतत्त्वम्) रूप शब्द-ब्रह्म जो शब्द-शक्ति रूप ब्रह्म-शक्ति का भी उत्पत्तिकर्ता और अपने में विलयकर्ता होता है, से सम्बंधित तथा उसी का अनुगामी होता है। शेष सबका सम्बन्ध ही सुषुम्ना नाड़ी से रखना पड़ता है।